The Circus Starring Britney Spears

הכנות מוקדמות

עם יציאתו של אלבומה החמישי של ספירס, Blackout, באוקטובר 2007, החליטו מנהליה האישיים של הזמרת בחברת ג'ייב רקורדס, שעליה לצאת לסיבוב הופעות באמריקה הצפונית כדי לחתום את הקאמבאק אשר עשתה עם אלבומה. יעדי המופע היו מצומצמים ביותר וכללו רק מספר אזורים בערים הגדולות של ארצות הברית. מסיבות לא ידועות, אך ככל הנראה בשל המשברים בחייה האישיים של ספירס, בוטל המופע.
עם שיקומה של ספירס בשנת 2008 ויציאתו של אלבום הסטודיו השישי שלה, Circus, עלה בחברת ג'ייב שוב הנושא של יציאה לסיבוב הופעות. הפעם, יעדי המופע כללו אזורים יותר מורחבים בצפון אמריקה ואף מספר ערים מרכזיות באירופה, ועל כן בסוף חודש ספטמבר 2008, הודיעה ספירס בתחנת הרדיו Z100, על כך שסיבוב ההופעות יוצא לפועל ולפי דבריה הוא יהיה "גדול ומושקע".
הבמה תוכננה בצורה של שלוש טבעות. טבעת מרכזית, שמרכזה עולה לגובה של מטר וחצי, ומשני צידיה של הטבעת המרכזית, שתי טבעות קטנות יותר הממוקמות בנקודות נמוכות יותר מאשר הטבעת המרכזית. בימת הטבעות הללו ניצבעה בציבעי אדום לבן כדי להתאימה לאווירת הקירקס. הבמה תוכננה כך בכוונה כדי שתעמוד במרכז האולם, כדי לגרום הרגשה של קרקס אמיתי ולתת אפשרות להכנסת כמות צופים גדולה יותר ונקודות תצפית טובות יותר מאשר בבמה חד כיוונית רגילה. הבמה תוכננה כך שמקומות ישיבה נמצאים בכל רחבי האולם חוץ מ"טבעת הזהב", שזהו האזור הקרוב ביותר לבמה ונחשב טוב יותר, ואף כונה אזור האח"מים.
מעצבי האופנה דין ודן קאטיין, עיצבו לבריטני ולרקדניה בהזמנה אישית את הבגדים איתם יופיעו.
מסך ענק שצורתו עגולה הותקן מעל לבמה באזור הטבעת המרכזית, עם האפשרות של להעלותו ולהורידו בכל עת בהתאם למופע.
בריטני יצאה יחד עם עוזריה האישיים לאודישנים לגיוס של רקדנים שיופיעו איתה.
לאחר שכל האולם היה מוכן, נכתב המופע במלואו, והכריאוגרפיה נילמדה על ידי ספירס ורקדניה החלה מכירת הכרטיסים בחודש דצמבר 2008.

שירה וריקוד

למופע נבחרו להיטיה הגדולים של ספירס מאלבומיה הקודמים, מספר שירים שהיא עצמה בחרה מאלבומיה הקודמים (לא סינגלים), ומספר שירים מתוך האלבום הנוכחי במטרה לקדמו.
מרבית השירים איתם הופיעה ספירס נערכו לגרסה קצבית יותר והוספו בחלקם קטעי Brake (קטע לקראת סוף הפזמון השני, בו השיר מתארך ומוסף לו קטע דאנס קיצבי), כדי ליצור ריגוש בקרב הקהל.
כל השירים לוו בריקודים של בריטני ורקדניה, חוץ ממספר שהיוו קטעי מעבר בין חלקי המופע.
ספירס הופיעה עם פלייבק מוקלט אך מדי פעם המיקרופון שלה הודלק כדי שתתקשר עם הקהל או תשיר בעצמה.
מרבית הריקודים תוכננו כך שבריטני תהלך ברחבי הבמה העגולה ומדי פעם במהלך השיר תצטרף לריקוד, כך שכל הצופים יוכלו לראות אותה. מרבית ההופעות כללו אביזרי במה או אביזרי לבוש מיוחדים, כגון:תלת אופן, פטיש ענק ורוד, עמוד חשפנות, מעמד של קרקס, שוט אילוף, כלוב זהב, חישוקיי ענק ועוד.

הופעות מיוחדות

מלבד קטעי ריקוד רגילים, חלק מהשירים כללו הפקה מיוחדת. בעת ביצוע השיר "Circus", אשר פתח את המופע, כל הרקדנים לבשו בגדי ליצנים, ספירס עצמה לבשה חליפה של מנהלת קרקס אשר נראתה מהודרת אך מסורבלת. בשיר הבא, "Piece of Me" ההופעה כללה כלוב זהב בגובה של שלושה מטרים אשר ניתן להסיעו. ספירס פשטה את חליפת מנהלת הקרקס ונכנסה לכלוב הזהב בלבוש מינימלי. במהלך השיר הכלוב הוסע על ידי רקדניה של ספירס לאורך הבמה תוך כדי שספירס מבצעת פעלולים בתוכו ומעליו.
עם פתיחת החלק השני של המופע, הופיעה ספירס עם שילוב השירים "ooh ooh baby/Hot as Ice" מאלבומה החמישי, Blackout, כאסיסטנטית של הקוסם אד אלונזו, שבמהלך השיר ביצע פעלולי קוסמים מוכרים כגון: חציית גופה של ספירס לשלושה חלקים, העלמתה של ספירס, שליפת זר פרחים וכו'.
ספירס הופיעה עם השיר שלה ושל מדונה "Me Against the Music" בגרסת רמיקס בוליוודי, כשהבמה מוארת באור ארגמן גס, והיא ורקדניה לבושים בלבוש הודי מסורתי.
במהלך החלק הרביעי של המופע, בשיר "I'm a Slave 4 U", לקראת סוף השיר עלתה בריטני על מרכז הבמה, שהתרומם למעלה עד לגג האולם, ובינתיים הבמה עצמה הובערה באש שנכבתה כעבור כ-10 שניות.
בשיר שחתם את המופע, "Womanizer" הופיעה בריטני בלבוש של שוטרת כשהיא כביכול רודפת אחרי עבריין. בסוף השיר כל רקדניה של ספירס נאספו סביבה וגשם של ניצוצות מהתיקרה (כמו בקליפ של השיר Circus) סיים את המופע בצורה חגיגית.(בארצות מסוימות עקב בעיות בטיחות של האולם, לא ירד גשם של ניצוצות אלא חתיכות נייר בצבע צהוב).

שינויים במופע וביעדיו

לאחר שסיימה להופיע בארצות הברית, עברה ספירס להופיע באירופה, בערים הגדולות אשר כללו את הערים, לונדון, פריז, ברלין, מוסקבה, סנקט פטרבורג, ורשה ועוד. אחר כך, חזרה ספירס בשנית לארצות הברית, הפעם ליעדים שלא הופיעה בהם בפעם הקודמת, עקב ביקוש רב של מעריצים שלא חזו במופע. לאחר מכן הוחלט עקב מחאות מעריצים באינרנט שמופע הקירקס יגיע למספר הופעות באוסטרליה, מפני שספירס לא הופיעה שם מעולם. ספירס הופיעה ברחבי אוסטרליה 14 פעמים ושברה שלושה שיאים בכך שמילאה את האולמות האוסטרליים פעם אחר פעם.